CELEX: 32004D0416
Language: el
Date: 2004-04-29 00:00:00
Title: 2004/416/ΕΚ:Αποφαση της Επιτροπης της 29ης Απριλίου 2004 σχετικά με προσωρινά έκτακτα μέτρα για ορισμένα εσπεριδοειδή καταγωγής Αργεντινής ή Βραζιλίας

L 151/80                   EL                  Επίσηµη Εφηµερίδα της Ευρωπαϊκής Ένωσης            30.4.2004
                                      ΑΠΟΦΑΣΗ ΤΗΣ ΕΠΙΤΡΟΠΗΣ
                                           της 29ης Απριλίου 2004
    σχετικά µε προσωρινά έκτακτα µέτρα για ορισµένα εσπεριδοειδή καταγωγής Αργεντινής ή
                                                   Βραζιλίας
                                                (2004/416/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 2000/29/ΕΚ του Συµβουλίου, της 8ης Μαΐου 2000, περί µέτρων προστασίας κατά της
εισαγωγής στα κράτη µέλη οργανισµών επιβλαβών για τα φυτά ή τα φυτικά προϊόντα και κατά της
εξάπλωσής τους στην Κοινότητα 1, και ιδίως το άρθρο 16 παράγραφος 3,
Εκτιµώντας τα ακόλουθα:
(1)     Η Ισπανία πληροφόρησε τα άλλα κράτη µέλη και την Επιτροπή ότι κατά τους
        φυτοϋγειονοµικούς ελέγχους που πραγµατοποιήθηκαν το 2003 διαπιστώθηκαν πολλές
        περιπτώσεις προσβολής εσπεριδοειδών καταγωγής Αργεντινής ή Βραζιλίας από επιβλαβείς
        οργανισµούς και ιδίως από Guignardia citricarpa Kiely (όλα τα παθογόνα στελέχη για τα
        εσπεριδοειδή) και Xanthomonas campestris (όλα τα παθογόνα στελέχη για τα εσπεριδοειδή).
        Επιπλέον, περιπτώσεις προσβολής εσπεριδοειδών καταγωγής Βραζιλίας από Guignardia
        citricarpa Kiely (όλα τα παθογόνα στελέχη για τα εσπεριδοειδή) αναφέρθηκαν επίσης το 2003
        από τις Κάτω Χώρες και το Ηνωµένο Βασίλειο.
(2)     Η Ισπανία έλαβε επίσηµα έκτακτα µέτρα για την απαγόρευση εισαγωγών εσπεριδοειδών
        καταγωγής Αργεντινής ή Βραζιλίας στην επικράτεια της από τις 12 Νοεµβρίου 2003.
(3)     Η οδηγία 2000/29/ΕΚ απαιτεί, για την προστασία της Κοινότητας από την εισαγωγή των εν
        λόγω επιβλαβών οργανισµών, τη συµµόρφωση των εσπεριδοειδών καταγωγής τρίτων χωρών µε
        ορισµένες τεχνικές απαιτήσεις, ιδίως εκείνες που προβλέπονται στα σηµεία 16.2 και 16.4. του
        τµήµατος Ι του µέρους Α του παραρτήµατος ΙV της εν λόγω οδηγίας. Οι πληροφορίες που
        ελήφθησαν από την Ισπανία, τις Κάτω Χώρες και το Ηνωµένο Βασίλειο δείχνουν ότι οι
        απαιτήσεις αυτές δεν τηρήθηκαν ως προς τα εσπεριδοειδή που εισήχθησαν από την Αργεντινή
        και τη Βραζιλία.
1
        EE L 169, 10.7.2000, σ. 1. Οδηγία όπως τροποποιήθηκε την τελευταία φορά µε την οδηγία 2004/31/ΕΚ της
        Επιτροπής (ΕΕ L 85, 23.3.2004, σ. 18).
 ---pagebreak--- 30.4.2004                  EL                   Επίσηµη Εφηµερίδα της Ευρωπαϊκής Ένωσης    L 151/81
(4)     Συνεπώς, θα πρέπει να ληφθούν προσωρινά έκτακτα µέτρα που θα εφαρµοστούν στις εισαγωγές
        στην Κοινότητα εσπεριδοειδών καταγωγής Αργεντινής ή Βραζιλίας.
(5)     Εάν αποδειχθεί ότι αυτά τα προσωρινά έκτακτα µέτρα δεν επαρκούν για να προληφθεί η
        εισαγωγή των εν λόγω επιβλαβών οργανισµών, ή ότι δεν υπάρχει συµµόρφωση µε αυτά, θα
        πρέπει να εξεταστεί το ενδεχόµενο λήψης αυστηρότερων ή εναλλακτικών µέτρων.
(6)     Τα αποτελέσµατα των έκτακτων µέτρων θα πρέπει να αξιολογούνται συνεχώς µέχρι τις 30
        Νοεµβρίου 2004, ιδίως βάσει των πληροφοριών που θα παρέχουν τα κράτη µέλη. Θα πρέπει να
        εξεταστεί το ενδεχόµενο λήψης επακόλουθων µέτρων µε γνώµονα τα αποτελέσµατα της εν λόγω
        αξιολόγησης.
(7)     Τα µέτρα που προβλέπονται στην παρούσα απόφαση είναι σύµφωνα µε τη γνώµη της µόνιµης
        φυτοϋγειονοµικής επιτροπής,
ΕΞΕ∆ΩΣΕ ΤΗΝ ΠΑΡΟΥΣΑ ΑΠΟΦΑΣΗ:
                                                     Άρθρο 1
Κατά παρέκκλιση των σηµείων 16.2 και 16.4 του τµήµατος Ι του µέρους Α του παραρτήµατος IV της
οδηγίας 2000/29/ΕΚ, οι καρποί των Citrus L., Fortunella Swingle, Poncirus Raf., και τα υβρίδιά τους
(στο εξής καλούνται «καρποί εσπεριδοειδών»), καταγωγής Αργεντινής ή Βραζιλίας, µπορούν να
εισάγονται στο έδαφος της Κοινότητας από την 1η Μαΐου 2004 µόνον εφόσον συµµορφώνονται µε τις
απαιτήσεις του παραρτήµατος της παρούσας απόφασης.
                                                     Άρθρο 2
Με την επιφύλαξη των διατάξεων της οδηγίας 94/3/ΕΚ της Επιτροπής2, κάθε κράτος µέλος που εισάγει
καρπούς εσπεριδοειδών καταγωγής Αργεντινής ή Βραζιλίας υποβάλλει στην Επιτροπή και τα άλλα
κράτη µέλη, έως την 31η ∆εκεµβρίου 2004 το αργότερο, λεπτοµερή τεχνική έκθεση σχετικά µε τα
αποτελέσµατα των φυτοϋγειονοµικών ελέγχων που θα διεξαχθούν στους καρπούς αυτούς σύµφωνα µε
το άρθρο 13 παράγραφος 1 της οδηγίας 2000/29/ΕΚ από την 1η Μαΐου έως τις 30 Νοεµβρίου 2004.
                                                     Άρθρο 3
Την περίοδο από την 1η Μαΐου έως τις 30 Νοεµβρίου 2004, η Επιτροπή θα παρακολουθεί αδιαλείπτως
την εξέλιξη της κατάστασης. Εάν αποδειχθεί ότι αυτά τα έκτακτα µέτρα δεν επαρκούν για να προληφθεί
η είσοδος της Guignardia citricarpa Kiely (όλα τα παθογόνα στελέχη για τα εσπεριδοειδή) ή της
Xanthomonas campestris (όλα τα παθογόνα στελέχη για τα εσπεριδοειδή), ή ότι δεν υπάρχει
συµµόρφωση, η Επιτροπή θα λάβει αυστηρότερα ή άλλα µέτρα, σύµφωνα µε τη διαδικασία του άρθρου
16 παράγραφος 3 της οδηγίας 2000/29/ΕΚ.
2
        ΕΕ L 32, 5.2.1994, σ. 37 και διορθωτικό στην ΕΕ L 59, 3.3.1995, σ. 30.
 ---pagebreak--- L 151/82                EL               Επίσηµη Εφηµερίδα της Ευρωπαϊκής Ένωσης          30.4.2004
                                             Άρθρο 4
Η Ισπανία προσαρµόζει το αργότερο έως τις 30 Απριλίου 2004 τα µέτρα τα οποία έχει εγκρίνει µε
σκοπό τη δική της προστασία από την εισαγωγή και τη διάδοση των Guignardia citricarpa Kiely (όλα τα
παθογόνα στελέχη για τα εσπεριδοειδή) και Xanthomonas campestris (όλα τα παθογόνα στελέχη για
τα εσπεριδοειδή) κατά τρόπο ώστε τα µέτρα να είναι σύµφωνα προς τα άρθρα 1 και 2 και ενηµερώνουν
την Επιτροπή για τα προσαρµοσµένα µέτρα.
                                             Άρθρο 5
Η παρούσα απόφαση θα αναθεωρηθεί το αργότερο έως τις 31 Ιανουαρίου 2005.
                                             Άρθρο 6
Η παρούσα απόφαση απευθύνεται στα κράτη µέλη.
Βρυξέλλες, 29 Απριλίου 2004.
                                               Για την Επιτροπή
                                               David BYRNE
                                               Μέλος της Επιτροπής
 ---pagebreak--- 30.4.2004                EL                Επίσηµη Εφηµερίδα της Ευρωπαϊκής Ένωσης          L 151/83
                                            ΠΑΡΑΡΤΗΜΑ
Με την επιφύλαξη των διατάξεων οι οποίες εφαρµόζονται στους καρπούς που αναφέρονται στα σηµεία
16.1, 16.3 και 16.5 του τµήµατος Ι του µέρους Α του παραρτήµατος ΙV της οδηγίας 2000/29/ΕΚ,
ισχύουν οι ακόλουθες απαιτήσεις:
1.        Οι καρποί εσπεριδοειδών καταγωγής Αργεντινής ή Βραζιλίας συνοδεύονται από το
          πιστοποιητικό που αναφέρεται στην παράγραφο 1 του άρθρου 13 της οδηγίας 2000/29/ΕΚ,
          στο οποίο δηλώνεται επίσηµα ότι:
          α)    οι καρποί προέρχονται από περιοχή αναγνωρισµένη ως απαλλαγµένη από
                Xanthomonas campestris (όλα τα παθογόνα στελέχη για τα εσπεριδοειδή), σύµφωνα
                µε τη διαδικασία που αναφέρεται στο άρθρο 18 παράγραφος 2 της οδηγίας
                2000/29/ΕΚ και η περιοχή αυτή αναφέρεται στο πιστοποιητικό,
          ή
          β)    –      σύµφωνα µε ένα σύστηµα επίσηµου ελέγχου και εξέτασης, δεν έχουν παρατηρηθεί
                       συµπτώµατα Xanthomonas campestris (όλα τα παθογόνα στελέχη για τα
                       εσπεριδοειδή) στον τόπο παραγωγής από την έναρξη του τελευταίου
                       βλαστητικού κύκλου,
                και
                –      σύµφωνα µε ένα σύστηµα επίσηµου ελέγχου και εξέτασης, περιλαµβανοµένης
                       µιας κατάλληλης διαδικασίας δοκιµής, οι καρποί που συλλέχθησαν στον τόπο
                       παραγωγής είναι απαλλαγµένοι από Xanthomonas campestris (όλα τα
                       παθογόνα στελέχη για τα εσπεριδοειδή),
                και
                –      οι καρποί υπέστησαν επεξεργασία, π.χ. µε ορθοφαινυλοφαινολικό νάτριο, η οποία
                       αναφέρεται πάνω στο πιστοποιητικό,
                και
                –      ο τόπος παραγωγής, οι εγκαταστάσεις συσκευασίας, οι εξαγωγείς και όλοι όσοι
                       εµπλέκονται στη διακίνηση των καρπών έχουν επισήµως καταχωρηθεί για το
                       σκοπό αυτό.
2.        Οι καρποί εσπεριδοειδών, πλην των Citrus aurantium L., καταγωγής Αργεντινής ή Βραζιλίας,
          συνοδεύονται από το πιστοποιητικό που αναφέρεται στην παράγραφο 1 του άρθρου 13 της
          οδηγίας 2000/29/ΕΚ, στο οποίο δηλώνεται επίσηµα ότι:
          α)    οι καρποί προέρχονται από περιοχή αναγνωρισµένη ως απαλλαγµένη από Guignardia
                citricarpa Kiely (όλα τα παθογόνα στελέχη για τα εσπεριδοειδή), σύµφωνα µε τη
                διαδικασία που αναφέρεται στο άρθρο 18 παράγραφος 2 της οδηγίας 2000/29/ΕΚ και
                η περιοχή αυτή αναφέρεται στο πιστοποιητικό,
          ή
 ---pagebreak--- L 151/84               EL              Επίσηµη Εφηµερίδα της Ευρωπαϊκής Ένωσης         30.4.2004
         β)    –     δεν έχουν διαπιστωθεί συµπτώµατα από Guignardia citricarpa Kiely (όλα τα
                     παθογόνα στελέχη για τα εσπεριδοειδή) στον τόπο παραγωγής από την έναρξη
                     του τελευταίου βλαστητικού κύκλου και κανένας από τους καρπούς που
                     συλλέχθησαν στον τόπο παραγωγής δεν εµφάνισε, κατά την επίσηµη εξέταση,
                     συµπτώµατα προσβολής από τέτοιο οργανισµό,
               και
               –     ο τόπος παραγωγής, οι εγκαταστάσεις συσκευασίας, οι εξαγωγείς και όλοι όσοι
                     εµπλέκονται στη διακίνηση των καρπών έχουν επισήµως καταχωρηθεί για το
                     σκοπό αυτό.
3.       Οι καρποί που καλύπτονται από την παρούσα απόφαση µπορούν να εισάγονται στην
         Κοινότητα µόνον εφόσον η µετακίνησή τους από τον τόπο παραγωγής στο σηµείο εξαγωγής
         στην Κοινότητα, συνοδεύεται από τα έγγραφα που έχουν εκδοθεί υπό την ευθύνη και την
         εποπτεία του Εθνικού Οργανισµού Φυτοπροστασίας της Αργεντινής ή της Βραζιλίας,
         αντίστοιχα, στο πλαίσιο του συστήµατος τεκµηρίωσης µε το οποίο κοινοποιούνται οι
         πληροφορίες στην Επιτροπή.